**ΣΥΛΛΟΓΟΣ ΕΚΠΑΙΔΕΥΤΙΚΩΝ Π. Ε. Μαρούσι**  29 – 9 – 2021

 **ΑΜΑΡΟΥΣΙΟΥ Αρ. Πρ.: 599**

**Ταχ. Δ/νση:** Μαραθωνοδρόμου 54

**Τ. Κ.** 15124 Μαρούσι

**Τηλ.:** 210 8020788 **Fax:**2108020788

**Πληροφ.: Φ. Καββαδία 6932628101**

**Email:syll2grafeio@gmail.com**

**Δικτυακός τόπος: http//:** [**www.syllogosekpaideutikonpeamarousiou.gr**](http://www.syllogosekpaideutikonpeamarousiou.gr)

**Προς: Διεύθυνση Π. Ε. Β΄ Αθήνας**

**Κοινοποίηση: ΥΠΑΙΘ, Δ.Ο.Ε., Συλλόγους Εκπ/κών Π. Ε. της χώρας, Τα μέλη του Συλλόγου μας**

**Θέμα: « Σχετικά με τον αδικαιολόγητο αποκλεισμό σχολικών μονάδων από την χορήγηση σχολικού εξοπλισμού μέσω Ε.Σ.Π.Α. από τις υπηρεσίες της Διεύθυνσης Π. Ε. Β΄ Αθήνας».**

Ύστερα από οχλήσεις Διευθυντών Δημοτικών Σχολείων της περιοχής ευθύνης του συλλόγου μας πληροφορηθήκαμε το γεγονός του αδικαιολόγητου αποκλεισμού των σχολικών τους μονάδων από τη χορήγηση σχολικού εξοπλισμού μέσω προγραμμάτων Ε.Σ.Π.Α. κατόπιν πρόσκλησης του ΥΠΑΙΘ που έγινε στο παρελθόν, γεγονός για το οποίο έχει ήδη δεχθεί διαμαρτυρίες η Διεύθυνση Π. Ε. Β΄ Αθήνας και ο αρμόδιος υπάλληλός της για τέτοιου είδους θέματα ανακοίνωσε ότι θα διεξάγει έρευνα για το θέμα.

Θεωρούμε απαράδεκτο το γεγονός αυτό, αν συνέβη, και καλούμε τη Διεύθυνση Π. Ε. Β΄ Αθήνας και το ΥΠΑΙΘ να προχωρήσουν στον πλήρη έλεγχο και την διαλεύκανση της υπόθεσης αυτής εγκαίρως.

Από την πλευρά του σωματείου μας δηλώνουμε ότι δεν πρόκειται να ανεχθούμε τέτοιου είδους διακρίσεις – κατηγοριοποιήσεις μεταξύ των σχολικών μονάδων της περιοχής μας ούτε να αφήσουμε ακάλυπτα τα μέλη του σωματείου μας που διαμαρτυρήθηκαν για την υπόθεση αυτή παρέχοντάς τους πλήρη συνδικαλιστική και νομική κάλυψη.

